7. ΝΟΜΟΣ 3795 της 20 Νοεμ./7 Δεκ. 1957 (ΦΕΚ Α΄ 246) Περί κυρώσεως της παρ. Β΄ της υπ’ αριθ. 1770 της 20 Νοεμ. 1956 Πράξεως του Υπουργικού Συμβουλίου. Άρθρον μόνον.-Κυρούται η παρ. Β΄ της υπ’ αριθ. 1770 της 20 Νοεμ. 1956 πράξεως του Υπουργικού Συμβουλίου αφ’ ης εξεδόθη έχουσα ως ακολούθως: Πράξις 1770, της 20 Νοεμ. 1956 ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Λαβόν υπ’ όψιν: 1)Τας υπ’ αριθ. 67429/2377 από 2.11.1956 και 71214/2553 από 17.11.1956 προτάσεις του Υπουργείου Εμπορικής Ναυτιλίας, περί συνάψεως συμβάσεων αγόνων ατμοπλοϊκών γραμμών κατά το έτος 1957 κλπ. 2)Το άρθρ. 1 του Α.Ν. 528/1937 περί ατμοπλοϊκών συγκοινωνιών και 3)Την σχετικήν επί του θέματος εισήγησιν του Υπουργού Εμπορικής Ναυτιλίας, αποφασίζει: Β΄.Εξουσιοδοτείται ο Υπουργός Εμπορικής Ναυτιλίας όπως, εις μειοδοτικούς διαγωνισμούς μισθώσεως αγόνων ατμοπλοϊκών γραμμών εξυπηρετουσών κυρίως την διακίνησιν εμπορευμάτων, γίνωνται δεκτά επί ίσοις όροις και μη επιβατηγά πλοία (μικτά) και εάν έτι προσφέρωνται κατά τον διαγωνισμόν δια την ανάληψιν των συγκοινωνιακών τούτων γραμμών και επιβατηγά τοιαύτα. Η ικανότης του πλοίου προς μεταφοράν του καθοριζομένου δια της διακηρύξεως του διαγωνισμού, αναλόγως των συγκοινωνιακών αναγκών, αριθμού επιβατών ως και η ύπαρξις σχετικών προς τούτο προϋποθέσεων θα βεβαιούται υπό της Επιθεωρήσεως Εμπορικών πλοίων. Εκδόσαν προς τούτο την υπ’ αριθ. 1770, παρούσαν πράξιν του, ης το Β΄ μέρος κυρωθήσεται δια Νόμου μερίμνη του Υπουργού Εμπορικής Ναυτιλίας. 